26. NŪDAĻA
Kai mes uzturim kuorteibā sovu vaļsteibys zāli?
Jehovys līcinīku vaļsteibys zālis ir saisteitys ar Dīva svātū vuordu, deļtuo mums ir gūds guoduot par tū, lai vaļsteibys zāle byutu teira i kuorteiga, i tei ir svareiga myusu svātuos kolpuošonys daļa. Kotrs var pīsadaleit itymā dorbā.
Piec draudzis sapuļcem palīkam uzkūpt zāli. Bruoli i muosys uzkūp vaļsteibys zāli piec kotrys draudzis sapuļcis, i taipat regulari nūteik zālis generalteireišona. Teireišonu organizej draudzis vacuokais voi kolpuotuojs, izmontojūt doromūs dorbu sarokstu. Piec vajadzeibys draudzis lūcekli slauka voi mozgoj greidu, teirej tū ar putekļu syucieju, slauka putekļus, sakuortoj krāslus, mozgoj i deziņficej tualetis, mozgoj lūgus i spīgeļus, iznas atkrytumus i sateirej teritoreju pi zālis. Pīsadaleit uzkūpšonā aicynojam i sovus bārnus, tai jī vuicuos cīneit myusu pīlyugsmis vītu. (Salamans Mācītājs 4:17.)
Paleidzim remontdorbūs. Kotru godu vaļsteibys zāle teik labi puorbaudeita gon nu īkšīnis, gon nu uorīnis. Jamūt vārā puorbaudis rezultatus, regulari nūteik zālis tehniskuo apkūpe, lai tū vysu laiku uzturātu lobā kuorteibā i nabyutu līku izdavumu. (2. Laiku 24:13; 34:10.) Teira i sakūpta vaļsteibys zāle ir pīmāruota vīta, kur pīlyugt Dīvu. Ar lobu pruotu pīsadaleidami dorbūs, kas ir saisteiti ar tuos uzturiešonu kuorteibā, mes aplīcynojam, ka mīļojam Jehovu i ka mums ir duorgs tys noms, kurā mes jū pīlyudzam. (Psalms 122:1.) Tai i cytim cylvākim paliks lobs īspaids par myusu kolpuošonu. (2. Korintīšim 6:3.)
Deļkuo mums ir svareigi uzturēt kuorteibā sovu pīlyugsmis vītu?
Kai mes organizejam kuorteibys uzturiešonu vaļsteibys zālē?
Uzzynuot vairuok
SAPUĻCIS
Kai nūteik myusu sapul̗cis?
Uzzynoj par myusu sapul̗cem.
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn umb_Latn ltg_Latn ltg_Latn